《春日闲居 其二》
明代·法杲

山头云，松际色，早晚对君君未识。淳于梦，王质柯，点君不省如君何。

朱颜有时还不酡，君不闻，踏踏歌。情何浓，目何了。

形骸龙钟鬓丝皓，机关不破终于夭。有心曾悟几浮云，有耳曾闻几啼鸟？

檐树不风枝自鸣，落花半与春阶平。一天晴日已如是，况此夜来风雨声。

霜前柳条春后莺，好花落尽弹空筝。

作者简介：法杲，字雪山，出家吴门之云隐庵，以舞象之年，修瑜珈法。及长悲悔，遂弃去，修出世法，与一雨润公，巢松浸公，同参雪浪大师于无锡之华严寺。